# Hoheluft-West

Hoheluft-West, en baix alemany Hogeluft-West, és amb les seves 700 hectàrees el segon barri més petit de l'estat d'Hamburg a Alemanya. Es troba al districte (Bezirk) d'Eimsbüttel al marge dret de l'Isebek canalitzat. A la fi de 2014 tenia 13.330 habitants a una superfície de 0,7 km². És un barri d'habitació densa que també allotja la seu de la multinacional Beierdorf, amb uns 3.500 empleats a Hoheluft, i molts més arreu del món.

## Història

Fins al 1939, la zona feia part d'Eppendorf, amb el qual comparteix la història. El barri de Hoheluft es va crear durant la dictadura nazi, el 1939, i el 1951 va ser escindit en dues parts, seguint la línia del carrer Hoheluftchaussée en Hoheluft-West i Hoheluft-Ost (al districte d'Hamburg-Nord). No se sap gaire d'on prové el nom, que traduït significa «aire alt». Podria derivar d'una denominació irònica referida a una forca o a un alberg Hoge Licht (llum alta). Un primer esment escrit del nom data del 1802. Fins a mitjans del segle xix era una zona rural on el 1850 només vivien uns quaranta veïns. La urbanització va accelerar-se després de sobretot la supressió de la tancadura nocturna de les portes de la ciutat d'Hamburg el 1860 i sobretot després de l'annexió de Slesvig-Holstein que el 1864 va passar de la sobirania danesa a Prússia.
La seu administrativa i uns tallers de producció de la multinacional Beiersdorf, s'han establert al carrer Troplowitz, que té el seu nom de l'apotecari i mecenes Oscar Troplowitz (1863-1918) que va inventar l'ungüent Nivea.

## Llocs d'interès

* Hoheluftchaussee, frontera entre Hogeluft-Ost i Oest
* Nivea, inventat per Oscar Troplowitz
* Un stolperstein al carrer Kottwitzstrasse dedicat a Ilse Hirschel
* Torre d'aigua de l'antiga fàbrica de tabac

## Referències

* ↑ «Stadtteilnamen Hamburgs» (en baix alemany(hamburg)). Glinn: Fehrs-Gill, Sellschop för plattdüütsche Spraak, Literatur un Spraakpolitik i.V.. [Consulta: 24 setembre 2015].
* ↑ «Hogeluft-West». A: Hamburger Stadtteil-Profile 2014 (pdf). vol. 16. Hamburg: Statistikamt Nord, p. 118-119. (Profils estatístics dels Barris d'Hamburg)
* 1 2 Tilgner, Daniel. «Hoheluft-West». A: Hamburg von Altona bis Zollenspieker: Das Haspa-Handbuch für alle Stadtteile der Hansestadt (en alemany). Hamburg: Hoffmann & Campe, 2002, p. 518-525. ISBN 3-455-11333-8. (Hamburg de l'A d'Altona cap al Z de Zollenspiecker: el manual de l'Haspa de tots els barris de la ciutat hanseàtica)
* ↑ Geßler, Katharina; Raczinski, Hans et alii. «Hoheluft-Ost». A: Das grosse Hamburgbuch. Hamburg: Hamburger Abendblatt, 2012, p. 414-421. ISBN 978-3-86370-110-9. «1200»
* ↑ Hoheluft-West - Lloc web oficial
* ↑ Beckershaus, Horst. «Hoheluft». A: Die Namen der Hamburger Stadtteile. Hamburg: Editorial Ernst Kabel, 1998, p. 58-59. ISBN 3-8225-0471-8. (Els noms dels barris d'Hamburg)
* ↑ Neubert, Peter John. «Von der Torsperre und dem Bürgermilitär». Das Hamburgbuch, 1956.
* ↑ Keil, Frank «Troplowitz, Der Mann, der die Nivea-Creme erfand – Das Jüdische Museum Rendsburg würdigt den Unternehmer und Mäzen Oscar Troplowitz». Jüdische Allgemeine, 15-07-2010. (Troplowitz, l'home que va inventar l'ungüent Nivea - El museu jueau de Rendsburg honora l'empresari i mecenes Oscar Troplowitz)